

**H O T Ă R Â R E**

**pentru modificarea Hotărârii Consilului Judeţean Cluj nr. 213/2022 pentru aprobarea indicatorilor tehnico-economici ai obiectivului de investiţii “Pasaj de legătură între DN 1C şi Parcul Industrial Tetarom III”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 71 din 24.04.2023 pentru modificarea Hotărârii Consiliului Judeţean Cluj nr. 213/2022 pentru aprobarea indicatorilor tehnico-economici ai obiectivului de investiții ”Pasaj de legătură între DN 1C şi Parcul Industrial Tetarom III”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16073/20.04.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 16074/20.04.2023 şi de Avizul cu nr. 16073 din 26.04.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Adresa Companiei Naționale de Administrare a Infrastructurii Rutiere transmisă prin e-mail, înregistrată la Consiliul Judeţean Cluj cu nr. 14180/05.04.2023 prin care s-a solicitat actualizarea analizei cost-beneficiu şi actualizarea Hotărârii Consiliului Judeţean Cluj privind aprobarea indicatorilor tehnico-economici ai obiectivului de investiții “Pasaj de legatura intre DN 1C si Parcul Industrial Tetarom III”;
* Adresa societății DRUMEX SRL nr. 65/06.04.2023, înregistrată la Consiliul Judeţean Cluj cu nr. 14581/06.04.2023;

Luând în considerare dispozițiile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 alin. (1) din Legea privind finanţele publice locale nr. 273/2006, cu modificările şi completările ulterioare;
* art. 3 – 6 și ale art. 22 - 23 din Legea privind calitatea în construcții nr. 10/1995, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 213/2022 pentru aprobarea indicatorilor tehnico-economici ai obiectivului de investiţii “Pasaj de legătură între DN 1C şi Parcul Industrial Tetarom III” se modifică după cum urmează:

## 1. Anexa ”Indicatori tehnico-economici ai obiectivului de investiții “Pasaj de legătură între DN 1C şi Parcul Industrial Tetarom III” se modifică și se înlocuiește cu anexa care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și Direcția Dezvoltare și Investiții.

**Art. III.** Prezenta hotărâre se comunică Direcţiei Generale Buget-Finanţe, Resurse Umane;, Direcţiei Dezvoltare şi Investiţii; Companiei Naţionale de Administrare a Infrastructurii Rutiere, precum şi Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 74 din 26 aprilie 2023**

*Prezenta hotărâre a fost adoptată cu 35 voturi “pentru”, fiind astfel respectate prevederile legale privind majoritatea de voturi necesară.*